

REPUBLIKA HRVATSKA

OPĆINSKO GRAĐANSKO DRŽAVNO ODVJETNIŠTVO

U ZAGREBU

Zagreb, Slavonska avenija 6

Broj: P-3/2024

Zagreb, 13. lipnja 2024.

SČ/IL

OBAVIJEST UZ OGLAS

Općinskog građanskog državnog odvjetništva u Zagrebu, broj: P-3/2024

od 13. lipnja 2024. za radno mjesto namještenika IV. vrste – domaćin/domaćica - 1 izvršitelj/ica na neodređeno vrijeme

U skladu s člankom 4. Uredbe o raspisivanju i provedbi javnog natječaja i internog oglasa u državnoj službi („Narodne novine“, broj: 78/2017., 89/2019 i 155/2023.), obavještavaju se kandidati o:

1. Opisu poslova radnog mjesta domaćin/domaćica

Domaćin/domaćica priprema hladne i tople napitke za zaposlenike i stranke, održava čistoću u čajnoj kuhinji te obavlja i druge odgovarajuće poslove po nalogu voditelja pododsjeka.

2. Podacima o plaći radnog mjesta domaćin/domaćica

Plaću radnog mjesta domaćin/domaćica čini umnožak koeficijenta složenosti poslova 1,06 i osnovice za obračun plaće, a dodatak za radni staž iznosi 0,5 % na osnovnu plaću za svaku navršenu godinu radnog staža.

3. Sadržaju i načinu testiranja

Testiranje za radno mjesto sastoji se od razgovora Komisije s kandidatima (intervjua).

Testiranje provodi Komisija za provedbu oglasa.

Testiranju mogu pristupiti kandidati koji dođu u zakazano vrijeme i prije testiranja dokažu identitet važećom osobnom iskaznicom ili putovnicom.

Testiranju ne mogu pristupiti kandidati koji ne mogu dokazati identitet, osobe koje ne ispunjavaju formalne uvjete iz oglasa te osobe za koje se utvrdi da nisu podnijele prijavu na oglas za radno mjesto za koje se provodi testiranje.

Kandidat koji ne pristupi testiranju više se neće smatrati kandidatom u postupku.

Vrijeme i mjesto održavanja testiranja kandidata bit će objavljeni na mrežnoj stranici Državnog odvjetništva Republike Hrvatske ([www.dorh.hr](http://www.dorh.hr)) najkasnije pet dana prije dana određenog za testiranje.

KOMISIJA ZA PROVEDBU OGLASA